चंडीगढ़ पहुंचा प्रतिनिधिमंडल
तोशाम | खानकमुद्दे को विधानसभा में उठवाने के लिए धरने पर बैठे 11 सदस्यों का एक प्रतिनिधिमंडल बुधवार को चंडीगढ़ पहुंच गया। यह प्रतिनिधिमंडल सीएलपी लीडर किरण चौधरी सहित अन्य विधायकों से मिला है। वहीं बुधवार को भी खानक में पहाड़ खान मजदूर यूनियन के बैनर तले भूख हड़ताल धरना जारी रहा। बुधवार को धरने का 48वां भूख हड़ताल का 40वां दिन रहा। बागनवाला निवासी मुकेश, राजेश यादव, विजयपाल, वेदप्रकाश, मामन भूख हड़ताल पर रहे। वहीं धरने की अध्यक्षता सतबीर लांबा ने की। धरने से चंडीगढ़ पहुंचे मजदूर नेता जेपी हसानिया ने बताया कि 11 सदस्यों का प्रतिनिधिमंडल चंडीगढ़ आया है। इस समय विधानसभा का सत्र चल रहा है। प्रतिनिधिमंडल सीएलपी लीडर किरण चौधरी सहित अन्य विधायकों एवं नेताओं से मिला है।
hin_Deva hin_Deva